stanford-oval/wikipedia huggingface dataset:
แฮตทริก (วิดีโอเกม)
รูปแบบการเล่น

รูปแบบการเล่นเป็นเรื่องเกี่ยวกับการจัดการทีมฟุตบอล โดยมอบหมายผู้เล่นด้วยการซื้อและขายนักฟุตบอล, การกำหนดรายชื่อทีม หรือการขยายสนามให้มีขนาดที่สมบูรณ์แบบ โดยผู้เล่นแต่ละคนมีทีมของตัวเอง ทั้งนี้ มีทีมหลายประเภทอยู่ภายในแฮตทริก โดยประเภททีมจะกำหนดขึ้นโดยโปรแกรมการฝึกที่ผู้เล่นตั้งค่าไว้ เช่นเดียวกับแผนการเล่น แต่ละประเทศที่รวมอยู่มีลีกซึ่งแบ่งออกเป็นซีรีส์ ซึ่งซีรีส์ต่ำกว่าดิวิชันหลักยังเป็นกลุ่ม โดยที่ทีมเล่นกันในเลกสอง ส่วนจำนวนการแข่งและกลุ่มจะได้รับการกำหนดตามจำนวนผู้ใช้ในประเทศ แต่ละประเทศที่รวมอยู่ยังมีเนชันแนลคัพที่เล่นโดยทุกทีมผ่านการแข่งขันแบบแพ้คัดออก โดยผู้ชนะของดิวิชันสูงสุดและถ้วยของแต่ละประเทศจะได้ตำแหน่งในแฮตทริกมาสเตอส์
การพัฒนา

ในเดือนเมษายน ค.ศ. 2012 แฮตทริกโฮลดิงส์ถูกซื้อโดยซัตติกา ซึ่งเป็นผู้พัฒนาเกมทั่วไปที่ตั้งอยู่ในสหราชอาณาจักร โดยเป็นส่วนหนึ่งของกลยุทธ์ในการจัดหาเกมออนไลน์ที่จัดตั้งขึ้น แต่ "ถูกเอาเปรียบ" และเพื่อเป็นการเตรียมความพร้อมสำหรับการขายให้แก่ซัตติกา ผู้พัฒนาได้ประกาศว่าพวกเขาจะไม่ปรับปรุงคุณสมบัติหลักของเกมในอนาคตอันใกล้ (เช่น เลื่อนประกาศระบบสตาฟใหม่) แต่มุ่งเน้นที่การปรับปรุงประสบการณ์สำหรับผู้เล่นใหม่ที่เข้ามาแทนที่ เกมดังกล่าวรวมถึงการดึงดูดสมาชิกใหม่ และเพิ่มสิ่งต่าง ๆ เช่น อุปกรณ์แฮตทริกที่ผู้ใช้สามารถจ่ายได้ ทั้งนี้ ปรัชญาที่ว่าไม่สามารถจ่ายเพื่อความสำเร็จได้ยังคงมีอยู่ และในเดือนสิงหาคม ค.ศ. 2013 กลุ่มอดีตเจ้าของแฮตทริก (ซึ่งรวมถึงโฮเทีย-โยฮัน และโฮเทีย-แดเนียล) ได้บรรลุข้อตกลงกับซัตติกาเพื่อซื้อเกมคืน
การตอบรับ

เกมแฮตทริกได้รับการศึกษาเชิงวิชาการ เช่น ใช้ในกรณีศึกษาของมหาวิทยาลัยเฮลซิงกิว่าเกมจำลองสถานการณ์ออนไลน์ เช่น แฮตทริก สามารถใช้เป็นแบบจำลองธุรกิจสำหรับธุรกิจการพนันและการเดิมพันออนไลน์ได้หรือไม่ ข้อสรุปคือ "การพนันออนไลน์ในการแข่งขันกีฬาจำลองเป็นข้อเสนอที่น่าสนใจมาก และมีแนวโน้มที่ดีในอนาคต อย่างไรก็ตาม จำเป็นต้องมีการวิจัยและโครงการนำร่องเพิ่มเติม ก่อนที่จะสามารถให้คำตอบสรุปเกี่ยวกับมูลค่าในอนาคตที่แท้จริงของบริการดังกล่าวได้"
นอกจากนี้ เกมดังกล่าวยังใช้เป็นพื้นฐานสำหรับบทความวิชาการของมหาวิทยาลัยลุนด์ เรื่อง "การแยกเวลาจากรายงานฟุตบอลที่สร้างตามเวลาจริง" ซึ่งนำเสนอในการประชุมภาษาศาสตร์เชิงคำนวณของนอร์ดิกที่ตาร์ตู ประเทศเอสโตเนีย เมื่อ ค.ศ. 2007
ประวัติ

แฮตทริกได้รับการเปิดตัวเมื่อวันที่ 30 สิงหาคม ค.ศ. 1997 โดยแรกเริ่มเดิมที ภาษาสวีเดนเป็นภาษาเดียวที่มี และในช่วงต้น ค.ศ. 2000 บริษัทพัฒนาเกมแฮตทริกเอกซ์ตราไลฟส์ได้รับการก่อตั้ง
ครั้นในเดือนพฤษภาคม ค.ศ. 2001 บริษัทได้นำเสนอแฮตทริกซัพพอร์ตเตอร์ ซึ่งเป็นบริการระดับพรีเมียมที่จะเป็นแหล่งรายได้หลักของบริษัท
และในเดือนกุมภาพันธ์ ค.ศ. 2008 แฮตทริกได้เปิดตัวเกมกระดานชื่อแมตช์ออฟเดอะซีซัน ส่วนใน ค.ศ. 2011 แฮตทริกได้รับการโหวตให้เป็นเกมจำลองยอดนิยมประจำ ค.ศ. 2011
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แฮตทริก
เว็บไซต์ทางการ
แฮร์รี เกร็กก์

| 0 | 1 | 2 | 3 |
| --- | --- | --- | --- |
 เกร็กก์ (แถวหลัง คนที่สี่จากซ้าย) กับแมนเชสเตอร์ยูไนเต็ด ในปี ค.ศ. 1963
ข้อมูลส่วนตัว
ชื่อเต็ม:  เฮนรี เกร็กก์
วันเกิด:  27 ตุลาคม ค.ศ. 1932(1932-10-27)
สถานที่เกิด:  Magherafelt, ไอร์แลนด์เหนือ
วันเสียชีวิต:  16 กุมภาพันธ์ ค.ศ. 2020(2020-02-16) (87 ปี)
ส่วนสูง:  6 ft 2 in (1.88 m)
ตำแหน่ง:  ผู้รักษาประตู
สโมสรเยาวชน
:  Windsor Park Swifts
:  Coleraine
สโมสรอาชีพ*
| ปี |  ทีม |  ลงเล่น |  (ประตู) |
| 1952–1957 |  ดองคัสเตอร์โรเวอส์ |  94 |  (0) |
| 1957–1966 |  แมนเชสเตอร์ยูไนเต็ด |  210 |  (0) |
| 1966–1967 |  สโตกซิตี |  2 |  (0) |
| รวม |   |  306 |  (0) |
ทีมชาติ
| 1954–1964 |  นอร์เทิร์นไอร์แลนด์ |  25 |  (0) |
จัดการทีม
1968–1972:  Shrewsbury Town
1972–1975:  สวอนซีซิตี
1975–1978:  Crewe Alexandra
1986–1987:  คาร์ไลล์ยูไนเต็ด
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เฮนรี "แฮร์รี" เกร็กก์ เอ็มบีอี (อังกฤษ: Henry "Harry" Gregg) เกิดเมื่อวันที่ 27 ตุลาคม ค.ศ. 1932 เป็นอดีตนักฟุตบอลชาวไอร์แลนด์เหนือ เคยเล่นให้กับแมนเชสเตอร์ยูไนเต็ด ในตำแหน่งผู้รักษาประตู ตลอดในช่วงการคุมทีมของแมตต์ บัสบี เป็นจำนวน 247 นัด และเป็นหนึ่งในผู้รอดชีวิตจากเหตุการณ์ภัยพิบัติทางอากาศมิวนิก เมื่อปี ต.ศ. 1958
แหล่งข้อมูลอื่น

เว็บไซต์อย่างเป็นทางการ เก็บถาวร 2012-05-29 ที่ เวย์แบ็กแมชชีน
แฮปปีมันเดส์

| แฮปปี้มันเดส์ |
| --- | --- |
ที่เกิด: แมนเชสเตอร์,อังกฤษ
แนวเพลง: อัลเทอร์เนทีฟร็อก, แมดเชสเตอร์
ช่วงปี: 1980-1993, 1999-2000, 2004-ปัจจุบัน

สมาชิก: Shaun Ryder   Mark "Bez" Berry   Gary Whelan   Kav Sandhu
อดีตสมาชิก: Mark Day   Paul Ryder   Paul Davis   Rowetta Satchell
แฮปปี้มันเดส์ (อังกฤษ: Happy Mondays) เป็นวงดนตรีอัลเทอร์เนทีฟร็อกจาก เกรตเตอร์ เมืองแมนเชสเตอร์ ประเทศอังกฤษ เริ่มตั้งวงมาตั้งแต่ปี 1980 โดย  ชอว์น ไรเดอร์ เป็นนักร้องนำ
แฮปปี้มันเดส์ถือเป็นวงสำคัญวงหนึ่งที่สร้างสรรค์เพลงแนวแมดเชสเตอร์ แนวเพลงอัลเทอร์เนทีฟร็อกอย่างหนึ่งที่พัฒนาขึ้นในแมดเชสเตอร์ วงอยู่สังกัดแฟกทอรีเรคคอร์ดส์ และ อิเล็กตราเรคคอร์ดส์  แฮปปี้มันเดส์ถือเป็นวงแมดเชสเตอร์วงแรกที่ได้เซ็นสัญยากับค่ายใหญ่อย่าง วอร์เนอร์มิวสิกกรุ๊ป
ต่อมาในปี 1993 วงได้แตกไปเนื่องจากการขัดแย้งกัน  แล้วก็กลับรวมกันอีกครั้งในปี 1999 ถึงปี 2000 ก็ได้แยกวงอีกครั้ง ต่อในปี 2004 แล้วก็กลับรวมกันอีกครั้ง
ผลงาน > อัลบั้ม

Squirrel and G-Man Twenty Four Hour Party People Plastic Face Carnt Smile (White Out) (1987, FACT 170)
Bummed (1988, FACT 220)
Pills 'n' Thrills and Bellyaches (1990, FACT 320) #4 UK, #89 US
Yes Please! (1992, FACT 420) #14 UK
Uncle Dysfunktional (2007) #73 UK
ผลงาน > อัลบั้มบันทึกการแสดงสด

Live (1991, FACT 322) #21 UK
Step On - Live In Barcelona (2005) #194 UK
ผลงาน > อัลบั้มรวมเพลงและรีมิกซ์

Hallelujah (1989, FACT 260)
The Peel Sessions 1989 (1990) #79 UK
The Peel Sessions 1991 (1991)
Double Easy - The U.S. Singles (1993)
Loads (1995) #41 UK
Greatest Hits (1999) #11 UK
The Platinum Collection (2005) #19 UK
Bummed - Collector's Edition (2007)
Pills 'n' Thrills and Bellyaches - Collector's Edition (2007)
แหล่งข้อมูลอื่น

http://www.happymondaysonline.com/ เก็บถาวร 2017-03-20 ที่ เวย์แบ็กแมชชีน
แฮมกับไข่

อาหารหลักของชาวแองโกล-อเมริกา
| --- | --- |
แฮมกับไข่ ประกอบด้วยแฮมหั่นแผ่นบาง ๆ และไข่ดาวสุกด้านเดียว เสิร์ฟพร้อมกับขนมปังปิ้ง
มื้อ: อาหารเช้า
อุณหภูมิเสิร์ฟ: ร้อน
ส่วนผสมหลัก: ไข่, แฮม
จานอื่นที่คล้ายกัน: เบคอนและไข่, ไข่สเปน, ไข่เจียวเดนเวอร์, ไข่เบเนดิกต์
แฮมกับไข่  (อังกฤษ: ham and eggs) เป็นอาหารที่นำแฮมและไข่ที่ปรุงในรูปแบบต่าง ๆ มาจัดวางบนจานเดียวกัน แฮมกับไข่ได้รับการระบุว่าเป็นอาหารหลักที่เป็น "อาหารเช้าของชาวอเมริกายุคเก่า" และยังมีการรับประทานเป็นอาหารกลางวันและอาหารเย็นด้วย บุคคลที่มีชื่อเสียงบางคนยอมรับว่าชื่นชอบแฮมกับไข่ เช่น ดันแคน ไฮส์ นายทุนชาวอเมริกา และผู่อี๋ จักรพรรดิแห่งแมนจูเรีย อาหารที่คล้ายคลึงกับแฮมกับไข่ เช่น เบคอนและไข่, ไข่สเปน, ไข่เจียวเดนเวอร์ และไข่เบเนดิกต์
ภาพรวม

แฮมกับไข่เป็นอาหารยอดนิยมที่นิยมรับประทานเป็นอาหารเช้าในประเทศสหรัฐอเมริกา และยังมีการรับประทานเป็นอาหารเย็นหรืออาหารค่ำ เช่นในบางส่วนของภาคใต้ของสหรัฐอเมริกา บางครั้งมีการรับประทานเป็นอาหารกลางวัน ไข่ที่อยู่บนจานอาจเป็นไข่ดาว ไข่คน หรือไข่ดาวน้ำ บางครั้งมีการใช้ส่วนประกอบเพิ่มเติม เช่น มะเขือเทศ และเครื่องปรุงรสอย่างเฮิร์บเดอโพรวองซ์  แฮมกับไข่สามารถปรุงโดยใช้กระทะบนเตา และยังสามารถใช้การอบหรือปิ้งในเตาอบได้อีกด้วย
บางครั้งมีการราดน้ำเกรวีจากแฮมลงบนไข่เพื่อเพิ่มรสชาติ สามารถเพิ่มคุณภาพของอาหารโดยการใช้แฮมคุณภาพสูงและปรุงส่วนผสมด้วยไฟอ่อน ซึ่งจะช่วยป้องกันไม่ให้สุกมากเกินไป  สูตรแฮมกับไข่ในแบบชนบทมีการใส่ครีมลงในกระทะหลังจากแฮมกับไข่สุกแล้ว จากนั้นจึงตักขึ้นบนจาน แฮมกับไข่สามารถรับประทานคู่กับเครื่องเคียงอย่างขนมปังปิ้ง แฮชบราวน์ และอื่น ๆ
แฮมกับไข่คน
สเต๊กแฮมชิ้นหนากับไข่คน
แฮมย่างกับไข่ดาว
แฮมทอดกับไข่ดาว
ดูเพิ่ม

แซนด์วิชเบคอน ไข่ กับชีส – แซนด์วิชที่รับประทานเป็นอาหารเช้า
แซนด์วิชเดนเวอร์
กรีน เอ้กส์ แอนด์ แฮม – หนังสือเด็กโดย ดร. ซูสส์
แซนด์วิชแฮมกับชีส
ขนมปังแฮมกับไข่
ไข่คน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แฮมกับไข่
แฮร์รี เฮย์

| แฮร์รี เฮย์ |
| --- | --- |
แฮร์รี เฮย์ ในปี ค.ศ. 1996
เกิด: Henry Hay, Jr. 7 เมษายน ค.ศ. 1912 Worthing, ซัสเซกซ์, อังกฤษ
เสียชีวิต: 24 ตุลาคม ค.ศ. 2002 (อายุ 90 ปี) ซานฟรานซิสโก, รัฐแคลิฟอร์เนีย, สหรัฐ
สัญชาติ: อเมริกัน
มีชื่อเสียงจาก: นักรณรงค์สิทธิของกลุ่มบุคคลที่มีความหลากหลายทางเพศ;  ผู้ร่วมก่อตั้ง, Mattachine Society;  ผู้ร่วมก่อตั้ง, Radical Faeries
ขบวนการ: นิยมสิทธิ์ของกลุ่มบุคคลที่มีความหลากหลายทางเพศ, สังคมนิยม, คอมมิวนิสต์
คู่สมรส: Anita Platky (1938–1951)
คู่รัก: Will Geer (1934–?) Rudi Gernreich (1950–1952)   Jorn Kamgren (1952–1962)   John Burnside (1963–2002)
บุตร: Hannah Margaret Kate Neall
เฮนรี "แฮร์รี" เฮย์, จูเนียร์. (อังกฤษ: Henry "Harry" Hay, Jr) เป็นนักรณรงค์สิทธิ์ของกลุ่มรักร่วมเพศนิยมคอมมิวนิสต์, labor advocate และนักจัดกิจกรรมเกี่ยวกับ Native American civil rights เขาเป็นผู้ก่อตั้งกลุ่ม Mattachine Society ซึ่งเป็นกลุ่มเพื่อเรียกร้องสิทธิ์ของกลุ่มรักร่วมเพศกลุ่มแรกในสหรัฐ นอกจากนี้ เขาเป็นผู้ร่วมก่อตั้ง Gay Liberation Front ในปี 1969
เฮย์เกิดในครอบครัวชนชั้นกลางในอังกฤษ ต่อมาเฮย์ได้เดินทางไปประเทศชิลีและรัฐแคลิฟอร์เนีย ในช่วงวัยรุ่นเขาเริ่มมีรสนิยมทางเพศ และมีแนวคิดเกี่ยวกับมาร์กซิสต์ ในช่วงศึกษาที่มหาวิทยาลัยสแตนฟอร์ด ต่อมาเขาเป็นอาจารย์สอนนักแสดงในลอสแอนเจลิส แล้วเขาได้เข้าร่วมกับพรรคคอมมิวนิสต์แห่งสหรัฐอเมริกา ในปี 1934
แหล่งข้อมูลอื่น

Interview of Harry Hay[ลิงก์เสีย], Center for Oral History Research, UCLA Library Special Collections, University of California, Los Angeles.
Obituary เก็บถาวร 2017-11-11 ที่ เวย์แบ็กแมชชีน
Harry Hay Photo gallery
Harry Hay Wolf Creek Photos 1996
แฮร์รี เฮย์ ที่อินเทอร์เน็ตมูวีเดตาเบส
Hope Along the Wind: The Story of Harry Hay เก็บถาวร 2017-07-05 ที่ เวย์แบ็กแมชชีน
แฮร์รี ฮูดินี
แหล่งข้อมูลอื่น

เว็บไซต์ฮูดินี เก็บถาวร 2011-04-15 ที่ เวย์แบ็กแมชชีน
รวมการแสดงของฮูดินี จากyoutube
↑  Schiller, Gerald. (2010). It Happened in Hollywood: Remarkable Events That Shaped History. Globe Pequot Press. p. 34. ISBN 978-0-7627-5449-6
↑  "Harry Houdini". Encyclopædia Britannica. สืบค้นเมื่อ March 24, 2014.
แฮนด์ริตเทน

แฮนด์ริตเทน (อังกฤษ: Handwritten) เป็นสตูดิโออัลบั้มเปิดตัวของนักร้องชาวแคนาดา ชอว์น เมนเดส วางจำหน่ายเมื่อวันที่ 14 เมษายน ค.ศ. 2015 โดยไอแลนด์เรเคิดส์ เปิดตัวที่อันดับหนึ่งบนชาร์ตบิลบอร์ด 200 ในสหรัฐ ด้วยยอดจำหน่ายในสัปดาห์แรก 119,000 หน่วยเทียบเท่าอัลบั้ม โดย 106,000 ชุดเป็นยอดจำหน่ายจริง เป็นศิลปินอันดับที่ 10 ที่ติดชาร์ตเพลงที่มีอายุต่ำกว่า 18 ปี อัลบั้มนี้ประกอบด้วยซิงเกิล "Stitches" ซึ่งขึ้นถึง 5 อันดับแรกบนบิลบอร์ดฮอต 100 ในสหรัฐ และอันดับหนึ่งบนชาร์ตซิงเกิลแห่งสหราชอาณาจักร การออกอัลบั้มใหม่ แฮนด์ริตเทน (รีวิสิตเต็ด) มีซิงเกิลติดอันดับ 20 อันดับแรกในสหรัฐ เพื่อประชาสัมพันธ์อัลบั้ม เมนเดสได้แสดงในรายการโทรทัศน์และรางวัลหลายรายการ ทัวร์คอนเสิร์ตสองรายการยังได้รับการสนับสนุนจากอัลบั้ม: ชอว์นเฟิร์สเฮดไลน์ส และชอว์นเมนเดสเวิลด์ทัวร์
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Gold | 35,000 |
| Austria (IFPI Austria) | Platinum | 15,000* |
| Canada (Music Canada) | 3× Platinum | 240,000^ |
| Colombia (ASINCOL) | Gold |   |
| Denmark (IFPI Danmark) | 4× Platinum | 80,000 |
| Germany (BVMI) | Gold | 100,000 |
| Italy (FIMI) | Gold | 25,000 |
| Mexico (AMPROFON) | Gold | 30,000^ |
| Norway (IFPI Norway) | Platinum | 30,000* |
| Poland (ZPAV) | Platinum | 20,000 |
| Singapore (RIAS) | Platinum | 10,000* |
| Sweden (GLF) | 2× Platinum | 60,000 |
| United Kingdom (BPI) | Gold | 100,000 |
| United States (RIAA) | 2× Platinum | 2,000,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | ค่าย | รุ่น |
| --- | --- | --- | --- | --- |
| สหรัฐ | 14 เมษายน 2015 | ซีดี ดิจิทัลดาวน์โหลด | ไอแลนด์ | มาตรฐาน ดีลักซ์ |
| สหรัฐ | 20 พฤศจิกายน 2015 | ซีดี ซีดี+ดีวีดี แอลพี ดิจิทัลดาวน์โหลด | ไอแลนด์ | รีวิสิตเต็ด |
เฮอร์ไมโอนี่ เกรนเจอร์

| --- | --- |
ตัวละครในหนังสือชุดแฮร์รี่ พอตเตอร์

เฮอร์ไมโอนี่ จีน เกรนเจอร์ Hermione Jean Granger
เพศ: หญิง
สีผม: น้ำตาล
สีนัยน์ตา: น้ำตาลเข้ม
บ้าน: กริฟฟินดอร์
เชื้อสาย: มักเกิล
ภักดีต่อฝ่าย: ภาคีนกฟินิกซ์
ผู้แสดงในภาพยนตร์ : เอ็มมา วัตสัน   บิสมิลลา นานา (พากย์ไทย)
ปรากฏตัวครั้งแรกใน: แฮร์รี่ พอตเตอร์กับศิลาอาถรรพ์
เฮอร์ไมโอนี่ จีน เกรนเจอร์ (อังกฤษ: Hermione Jean Granger; เกิด 19 กันยายน ค.ศ. 1979) เป็นตัวละครในซีรีส์ แฮร์รี่ พอตเตอร์ ของ เจ. เค. โรว์ลิง ปรากฏตัวครั้งแรกใน แฮร์รี่ พอตเตอร์ กับศิลาอาถรรพ์ ในฐานะนักเรียนที่กำลังเดินทางไปเรียนที่ฮอกวอตส์ เธอกลายเป็นเพื่อนกับแฮร์รี่ พอตเตอร์ และรอน วีสลีย์ หลังจากที่ทั้งสองช่วยเหลือเธอจากโทรลภูเขาในห้องน้ำหญิง และเธอมักใช้ไหวพริบกู้สถานการณ์วิกฤต โรว์ลิงระบุว่า เฮอร์ไมโอนี่เหมือนตนเองในวัยเยาว์ตรงที่มีความไม่มั่นใจและกลัวความล้มเหลวผู้พิทักษ์​ของเธอเป็นตัวนาก​สีเงินแวววาว เฮอร์ไมโอนี่ มีสัตว์วิเศษประจำตัวเป็นแมวพันธุ์ผสมเนียเซิลเธอให้ชื่อว่า ครุกแชงค์ ไม้กายสิทธิ์ประจำตัวทำจากไม้องุ่น แกนกลางบรรจุเอ็นหัวใจมังกร ยาว 10 3/4 นิ้ว เป็นไม้ที่มีรูปร่างที่สวยงามจากลายเถาวัลย์ ต่อมาเธอจำใจต้องใช้ไม้กายสิทธิ์ที่ใช้เป็นไม้วอลนัต เอ็นหัวใจมังกร สิบสองนิ้วสามกระเบียดโดยยึดมาจาก เบลลาทริงซ์ เลสแตรงจ์ เพราะไม้ถูกทิ้งไว้ที่คฤหาสน์มัลฟอย ไม่ได้มีกล่าวเพิ่มเติมว่าเธอใช้ไม้กายสิทธิ์ชนิดใดหลังจบการต่อสู้แต่คาดว่าจะกลับไปขอให้ช่างทำไม้กายสิทธิ์ทำไม้แบบเดิมที่ทำจากไม้องุ่น แกนกลางบรรจุเอ็นหัวใจมังกร ยาว 10 3/4 นิ้ว เป็นไม้ที่มีรูปร่างที่สวยงามจากลายเถาวัลย์ เนื่องจากไม้กายสิทธิ์ของ เบลลาทริงซ์ เลสแตรงจ์ ไม่ยอมรับเฮอร์ไมโอนี่ว่าเป็นนายของมันเพราะแฮรี่ พอตเตอร์เป็นคนคว้าไม้มาจากคฤหาสน์มัลฟอย
การพัฒนาตัวละคร

เฮอร์ไมโอนี จีน เกรนเจอร์เป็นนักเรียนบ้านกริฟฟินดอร์ที่เกิดจากครอบครัวมักเกิ้ล ซึ่งภายหลังได้กลายมาเป็นเพื่อนสนิทกับแฮร์รี่ พอตเตอร์และรอน วีสลีย์ โรว์ลิงระบุว่าเธอเกิดเมื่อวันที่ 19 กันยายน ค.ศ. 1979 และมีอายุย่าง 12 ปีเมื่อเธอเข้าเรียนที่ฮอกวอตส์เป็นครั้งแรก เธอเป็นคนที่โดดเด่นด้านการเรียนเป็นอย่างมาก และได้รับการอธิบายไว้โดยโรว์ลิงว่าเป็นตัวละครที่ "มีเหตุผล ซื่อตรง และเป็นคนดี" โรว์ลิงเสริมว่าพ่อแม่ของเฮอร์ไมโอนี่ซึ่งเป็นมักเกิ้ลผู้ประกอบอาชีพเป็นหมอฟันต่างรู้สึกงุนงงเมื่อรู้ว่าลูกสาวตนเป็นแม่มด แต่ในขณะเดียวกันก็ "ค่อนข้างภูมิใจในตัวเธอมากเช่นกัน" พวกเขารับทราบถึงการมีอยู่ของโลกเวทมนตร์และเคยได้ไปเยือนตรอกไดแอกอนกับเธอมาแล้ว แม้เฮอร์ไมโอนี่จะเป็นลูกคนเดียว แต่โรว์ลิงก็ได้เปิดเผยในการให้สัมภาษณ์เมื่อปี 2003 ว่า เดิมทีเธอตั้งใจให้เฮอร์ไมโอนี่มีน้องสาว แต่ก็ไม่ได้เขียนตัวละครดังกล่าวลงไปเพราะเธอรู้สึกว่า "อาจจะสายเกินไปแล้ว" ที่จะแนะนำตัวละครตัวนี้ โรว์ลิงอธิบายลักษณะของลูน่า เลิฟกู๊ดว่าเป็น "ผู้ต่อต้านเฮอร์ไมโอนี่" เพราะพวกเขาต่างกันมาก
โรว์ลิงกล่าวว่าตัวละครของเฮอร์ไมโอนี่ได้รับแรงบันดาลใจมาจากชีวิตของตัวเธอเองหลายประการด้วยกัน "ฉันไม่ได้ตั้งใจที่จะทำให้เฮอร์ไมโอนี่เหมือนกันกับฉัน แต่เธอมีลักษณะที่เหมือนฉันอยู่บ้าง เธอน่าจะเป็นตัวฉันในวัยเด็กที่สุดโต่งมากกว่า" โดยโรว์ลิงยังได้ระบุว่าในวัยเด็กเธอมักจะถูกเรียกว่า "ยัยหนูรู้ไปหมด" อีกด้วย นอกจากนี้ เธอยังได้ชี้ว่าเฮอร์ไมโอนี่ต่างจากเธอตรงที่เฮอร์ไมโอนี "จะมีอารมณ์ไม่มั่นคงและการกลัวความล้มเหลวอย่างมาก" ซ่อนอยู่ใต้นิสัยขี้หงุดหงิดของเธอ สุดท้าย ตามที่โรว์ลิงกล่าว เฮอร์ไมโอนี่เป็นตัวละครแสดงสื่อถึงความสมบูรณ์แบบมากรองจากอัลบัส ดัมเบิลดอร์ สืบเนื่องจากความรู้รอบด้านของเธอ ด้วยเหตุนี้ โรว์ลิงจึงสามารถใช้เฮอร์ไมโอนีเป็นตัวละครที่คอยอธิบายข้อมูลต่าง ๆ ในจักรวาลของแฮร์รี่ พอตเตอร์ได้อยู่เสมอ โรว์ลิงยังระบุด้วยว่าความตระหนักเรื่องแนวคิดสตรีนิยมของเธอยังได้ถูกขับเคลื่อนจากตัวละครเฮอร์ไมโอนี่ "ซึ่งเป็นแม่มดที่ฉลาดที่สุดในวัยของเธอ" และเป็น "ตัวละครหญิงที่เข้มแข็งมาก""
ชื่อจริงของเฮอร์ไมโอนี่มาจากตัวละครใน The Winter's Tale ของวิลเลียม เชคสเปียร์ แม้ว่าโรว์ลิงจะกล่าวว่าตัวละครทั้งสองมีความเหมือนกันเพียงเล็กน้อยหรือไม่มีเลย เธอก็ได้กล่าวว่าเธอต้องการให้ชื่อของเธอดูแปลกไปจากคนอื่นเพราะถ้าเชื่อของเธอเป็นชื่อที่แทบจะไม่ซ้ำกับเด็ก ๆ คนอื่น คนชื่อเฮอร์ไมโอนี่ที่โดนกลั่นแกล้งก็จะมีน้อย ซึ่งช่วยเสริมให้เห็นว่า "คู่รักหมอฟันสองคนนี้ชอบพิสูจน์ให้คนอื่นเห็นว่าพวกเขาฉลาดเพียงใด" ในส่วนของนามสกุลเดิมของเธอนั้นคือ "พัคเคิ้ล" ซึ่งโรว์ลิงรู้สึกว่าชื่อนี้ "ไม่เหมาะกับเธอเลย" ดังนั้น นามสกุล เกรนเจอร์ ที่ดูจริงจังกว่าจึงถูกนำมาใช้แทนทั้งในหนังสือและภาพยนตร์
บทบาทในหนังสือแฮร์รี่ พอตเตอร์ > แฮร์รี่ พอตเตอร์กับศิลาอาถรรพ์

เฮอร์ไมโอนี่ปรากฏตัวครั้งแรกในแฮร์รี่ พอตเตอร์กับศิลาอาถรรพ์ เมื่อเธอได้พบกับแฮร์รี่และรอนบนขบวนรถไฟด่วนฮอกวอตส์ โดยเธอได้พิสูจน์ให้เห็นทั้งคู่เห็นว่าเธอมีความรู้มากแค่ไหนด้วยการโอ้อวดว่าเธอจำตำราเรียนทั้งหมดได้ขึ้นใจ ช่วงแรก เธอมักสร้างความรำคาญให้กับเพื่อน ๆ อยู่เสมอด้วยนิสัยรู้มากของเธอ จนเธอได้วิจารณ์คาถาลอยตัวของรอนเป็นเหตุให้ทั้งสามทะเลาะกัน ก่อนที่แฮร์รี่และรอนจะช่วยชีวิตเธอจากโทรลล์ได้ ซึ่งเธอรู้สึกขอบคุณและเลือกที่จะโกหกเพื่อปกป้องพวกเขาจากการลงโทษ ถือเป็นจุดเริ่มจ้นมิตรภาพของทั้งสาม ความสามารถด้านการใช้เหตุผลของเฮอร์ไมโอนี่ได้ช่วยให้ทั้งสามคนสามารถไขปริศนาที่จำเป็นต่อการปกป้องศิลาอาถรรพ์ไว้ได้หลายครั้ง โดยเธอคือมันสมองที่อยู่เบื้องหลังแผนการที่จะเข้าไปในสถานที่ซ่อนศิลา
โรว์ลิ่งกล่าวในเว็บไซต์ของเธอว่าเธอขัดขืนคำขอของบรรณาธิการที่ขอให้ตัดฉากโทรลล์ออก โดยระบุว่า "เฮอร์ไมโอนี่หยิ่งและน่ารำคาญมากในช่วงแรกๆ ของศิลาอาถรรพ์ ฉันรู้สึกว่ามันจำเป็นต้องมีบางสิ่งที่ยิ่งใหญ่เพื่อนำเธอมาเข้ากลุ่มกับแฮร์รี่ และรอน"
บทบาทในหนังสือแฮร์รี่ พอตเตอร์ > แฮร์รี่ พอตเตอร์ กับ ห้องแห่งความลับ

เฮอร์ไมโอนี่เป็นหนึ่งในนักเรียนที่รู้ปลื้มในตัวของกิลเดอรอย ล็อกฮาร์ต  อาจารย์สอนวิชาป้องกันตัวจากศาสตร์มืดคนใหม่ โดยระหว่างการเผชิญหน้ากันในช่วงเช้าระหว่างทีมควิดดิชบ้านกริฟฟินดอร์และบ้านสลิธีริน เธอได้ถูกเดรโก มัลฟอยเรียกเธอว่า "เลือดสีโคลน" ซึ่งเป็นคำดูถูกสำหรับพ่อมดแม่มดที่เกิดในมักเกิ้ล จนเกือบเกิดการทะเลาะวิวาทขึ้น
ในชั้นปีนี้ เฮอร์ไมโอนี่ได้ใช้ความสามารถในการปรุงน้ำยาสรรพรสขึ้นใช้ในการปลอมตัวไปสืบความลับเรื่องทายาทแห่งสลิธีรินผู้เปิดห้องแห่งความลับขึ้นอีกครั้ง อย่างไรก็ตาม เธอได้ถูกสาปเป็นหินโดยบาซิลิสก์หลังจากที่สบตากับมันผ่านกระจก แม้ว่าเธอจะนอนไม่ได้สติในห้องพยาบาลตลอดหลังจากนั้นแต่ข้อมูลที่เธอพบและทิ้งไว้ก็ได้ช่วยให้แฮร์รี่และรอนสามารถไขปริศนาของห้องแห่งความลับได้สำเร็จ เฮอร์ไมโอนี่ฟื้นขึ้นหลังจากที่แฮร์รี่สังหารบาซิลิสก์และได้รับน้ำยาถอนพิษจากต้นแมนเดรก โดยเธอรู้สึกท้อแท้ทันทีเมื่อรู้ว่าการสอบปลายปีทั้งหมดถูกยกเลิก
บทบาทในหนังสือแฮร์รี่ พอตเตอร์ > แฮร์รี่ พอตเตอร์ กับนักโทษแห่งอัซคาบัน

เฮอร์ไมโอนี่ได้ซื้อแมวชื่อครุกแชงค์มาจากตรอกไดแอกอน ซึ่งมันมักจะชอบไล่จับสแค็บเบอร์ส หนูของรอนอยู่เสมอ ก่อนเริ่มภาคเรียน ศาสตราจารย์มักกอนนากัลได้มอบเครื่องย้อนเวลาให้แก้เฮอร์ไมโอนี่อย่างลับ ๆ เพื่อให้เธอใช้ย้อนเวลากลับไปเรียนในรายวิชาที่ชนกันได้ ความตึงเครียดเกิดขึ้นระหว่างเฮอร์ไมโอนี่กับรอน ซึ่งรอนได้โทษว่าครุกแชงค์มีส่วนรับผิดชอบต่อการหายตัวไปของสแค็บเบอร์ส ในขณะที่เฮอร์ไมโอนี่ยืนกรานว่าแมวของเธอไม่ได้ทำ
เฮอร์ไมโอนี่สามารถรู้ถึงความลับเรื่องการเป็นมนุษย์หมาป่าของศาสตรจารย์ลูปินได้ทันทีหลังอย่างสเนปสั่งการบ้านในชั้นเรียนที่เขาสอนแทนลูปิน โดยภายหลัง หนังสือได้มีการเปิดเผยว่าแท้จริงแล้วสแค็บเบอร์สร่างแอนิเมะจัสของปีเตอร์ เพ็ตติกรูว์ เพื่อนสนิทผู้หักหลังเจมส์และลิลี่ พอตเตอร์และสวามิภักดิ์ต่อลอร์ดโวลเดอมอร์ เธอได้ใช้เครื่องย้อนเวลาพาเธอและแฮร์รี่กลับไปช่วยชีวิตซิเรียส แบล็ก บัคบีค และตัวพวกเขาเองในอีกช่วงเวลาหนึ่งได้สำเร็จ
บทบาทในหนังสือแฮร์รี่ พอตเตอร์ > แฮร์รี่ พอตเตอร์กับถ้วยอัคนี

เฮอร์ไมโอนี่รู้สึกสลดกับความโหดร้ายที่เอลฟ์ประจำบ้านต้องเผชิญ และได้ก่อตั้ง ส.ร.ร.ส.อ หรือ สมาคมเรียกร้องสิทธิเอลฟ์ขึ้นเพื่อหวังจะมอบสิทธิขั้นพื้นฐานให้แก้พวกเอลฟ์ เธอได้ออกเดทกับวิคเตอร์ ครัม นักควิดดิชอัจฉริยะชาวบัลแกเรียและตัวแทนจากเดริมสแตงค์ในงานเลี้ยงเต้นรำไตรภาคี โดยเธอได้ทะเลาะกะบรอนอีกครั้งหลังเขากล่าวว่าเธอ "คบหากับศัตรู" ซึ่งหนังสือได้บอกใบ้ถึงความรู้สึกที่ทั้งสองแอบมีให้ต่อกันลึก ๆ เธอได้ให้คำปรึกษาแก่แฮร์รี่และช่วยให้เขาผ่านภารกิจต่าง ๆ มาได้ ภายหลังความสัมพันของเธอกับครัมก็ได้ยุติลงด้วยดี และเธอก็ได้ปรับความเข้าใจกับรอนในที่สุด
บทบาทในหนังสือแฮร์รี่ พอตเตอร์ > แฮร์รี่ พอตเตอร์ กับภาคีนกฟีนิกซ์

เฮอร์ไมโอนี่ได้รับการแต่งตั้งให้เป็นพรีเฟ็คบ้านกริฟฟินดอร์ร่วมกับรอน และได้เป็นเพื่อนกับลูน่า เลิฟกู๊ด แม้มิตรภาพของทั้งคู่เริ่มต้นขึ้นอย่างไม่น่าประทับใจนักเมื่อเธอตำหนินิตยสารพิมพ์ของพ่อของลูน่าว่าเป็นนิตยสาร "ที่ใคร ๆ ก็รู้กันว่าเป็นขยะ" เมื่อแฮร์รี่ได้ก่อตั้งกองทัพดัมเบิลดอร์ขึ้นตามความคิดของเฮอร์ไมโอนี่ เธอได้ร่ายคำสาปใส่รายชื่อเพื่อจัดการคนทรยศโดยสาปให้มีรอบสิวขึ้นที่หน้าว่า “ปากบอน” เป็นเหตุให้แฮร์รี่แตกหักกับโช แชงแฟนสาวของเขาที่รู้สึกโกรธในการกระทำของเธอเป็นอย่างมาก โดยเธอมักจะหึงหวงแฮร์รี่กับเฮอร์ไมโอนี่อยู่บ่อยครั้ง และถึงแม้แฮร์รี่จะถูกโจมตีว่าโกหกเรื่องการกลับมาของลอร์ดโวลเดอมอร์ เธอและรอนก็ได้ยืนหยัดที่จะอยู่เคียงข้างเขาเสมอ เธอได้เข้าร่วมการต่อสู้ที่กระทรวงเวทมนตร์กับผู้เสพความตาย และถึงแม้จะบาดเจ็บหนักแต่เธอก็รอดชีวิตมาได้
บทบาทในหนังสือแฮร์รี่ พอตเตอร์ > แฮร์รี่ พอตเตอร์ กับ เจ้าชายเลือดผสม

ฮอเรซ ซลักฮอร์น อาจารย์สอนวิชาปรุงยาคนใหม่ได้เชิญเฮอร์ไมโอนี่เข้าร่วม "สโมสรซลัก" ของเขาร่วมกับแฮร์รี่ เพื่อรวบรวมนักเรียนหัวกะทิและนักเรียนผู้มีชื่อเสียง เธอได้ช่วยรอนให้รักษาตำแหน่งของเขาในทีมควิดดิชของบ้านกริฟฟินดอร์ด้วยการแอบโกง จนความรู้สึกของเธอที่มีต่อรอนก็ได้เพิ่มขึ้นเรื่อย ๆ แต่กลับต้องผิดหวังเมื่อพบว่าเขาได้ออกเดทกับลาเวนเดอร์ บราวน์ ทำให้ทั้งสองทะเลาะกันอย่างต่อเนื่อง จนกระทั่งรอนได้เผลอดื่มยาพิษจนเกือบถึงแก่ชีวิต ทำให้เธอแสดงความรู้สึกที่แท้จริงออกมาและสามารถคืนดีกับเขาได้ในที่สุด หลังจากดัมเบิลดอร์เสียชีวิต รอนและเฮอร์ไมโอนี่ต่างยืนยันที่จะอยู่เคียงข้างแฮร์รี่ไม่ว่าจะเกิดอะไรขึ้น
บทบาทในหนังสือแฮร์รี่ พอตเตอร์ > แฮร์รี่ พอตเตอร์กับเครื่องรางยมทูต

ในหนังสือเล่มที่เจ็ดซึ่งเป็นเล่มสุดท้ายนี้ เฮอร์ไมโอนี่ได้ออกเดินทางไปกับแฮร์รี่และรอนในภารกิจทำลายฮอร์ครักซ์ที่เหลืออยู่ของโวลเดอมอร์ ก่อนเริ่มภารกิจ เธอได้ทำการแก้ไขความทรงจำเกี่ยวกับตัวเธอทั้งหมดจากพ่อแม่ของเธอเพื่อปกป้องไม่ให้พวกเขาจากผู้เสพความตาย โดยเธอได้แก้ไขความทรงจำให้พวกเขาเข้าใจว่าตนไม่มีลูกสาวและปรารถนาที่จะเดินทางไปประเทศออสเตรเลีย เธอได้รับหนังสือบีเดิ้ลยอดกวีจากพินัยกรรมของดัมเบิลดอร์ ซึ่งทำให้เธอสามารถถอดรหัสความลับบางอย่างของเครื่องรางยมทูตได้ ในระหว่างการเดินทาง เธอได้รู้สึกเสียใจเป็นอย่างมากเมื่อรอนตัดสินใจทิ้งเธอและแฮร์รี่ไปหลังจากที่เกิดการทะเลาะกัน เธอได้เดินทางร่วมกับแฮร์รี่ต่อไปในที่ต่าง ๆ เพื่อค้นหาฮอร์ครักซ์ แม้สุดท้ายรอนจะกลับมาพร้อมกับทำลายฮอร์ครักซ์ไปได้หนึ่งชิ้น เธอก็ได้ใช้เวลาอยู่พักใหญ่จนกว่าจะคืนดีกับรอนได้
ต่อมา ทั้งสามได้ถูกเหล่านักต้อนจับตัวไปยังคฤหาสน์มัลฟอย เธอได้ถูกเบลลาทริกซ์ เลสแตรงจ์ทรมานเธอด้วยคำสาปกรีดแทงจนสลบไป แต่ด้วยความร้อนตัวของเบลลาทริกซ์ที่สงสัยเรื่องดาบกริฟฟินดอร์อย่างเห็นได้ชัด ทำให้ทั้งสามสงสัยว่าห้องนิรภัยของตระกูลเลสแตรงจ์ในธนาคารกริงกอตส์อาจมีฮอร์ครักซ์ซ่อนอยู่ หลังจากที่หลบหนีจากคฤหาสน์และพักฟื้นอยู่ระยะหนึ่ง ทั้งสามได้แอบเข้าไปยังธนาคารกริงกอตส์ โดยเฮอร์ไมโอนี่ได้ใช้น้ำยาสรรพรสปลอมตัวเป็นเบลลาทริกซ์ เลสแตรงจ์ จนทั้งสามสามารถได้ถ้วยของฮัฟเฟิลพัฟซึ่งเป็นฮอร์ครักซ์อีกหนึ่งชิ้น และขี่มังกรหลบหนีออกมาจากธนาคารได้สำเร็จ ทั้งสามได้แอบเข้าไปในปราสาทฮอกวอตส์ที่ขณะนี้ถูกควบคุมโดยผู้เสพความตายได้ด้วยความช่วยเหลือของกองทัพดัมเบิลดอร์ที่นำโดยเนวิลล์ ลองบัตท่อม รอนและเฮอร์ไมโอนี่สามารถทำลายถ้วยของฮัฟเฟิลพัฟได้สำเร็จ โดยทั้งคู่ได้จูบกันในระหว่างการต่อสู้ที่ฮอกวอตส์นี้ด้วย ในการต่อสู้ครั้งสุดท้ายในห้องโถงใหญ่ เฮอร์ไมโอนี่ได้ต่อสู้กับเบลลาทริกซ์ด้วยความช่วยเหลือจากจินนี่ วีสลีย์และลูน่า ก่อนที่มอลลี่ วีสลีย์จะเป็นผู้สังหารเบลลาทริกซ์ในท้ายที่สุด เมื่อการต่อสู้จบลงด้วยชัยชนะของแฮร์รี่เหนือโวลเดอมอร์ เธอและรอนได้เข้ามาสวมกอดกับแฮร์รี่ ถือเป็นการสิ้นสุดภารกิจของพวกเขาที่ดำเนินมาเกือบหนึ่งปีเต็ม
บทบาทในหนังสือแฮร์รี่ พอตเตอร์ > บทส่งท้ายและเรื่องราวเพิ่มเติม

สิบเก้าปีหลังจากการตายของโวลเดอมอร์ เฮอร์ไมโอนี่และรอนได้แต่งงานและมีลูกสองคนชื่อ โรสและฮิวโก้ โดยเธอได้กลับไปเรียนปีสุดท้ายที่ฮอกวอตส์ก่อนจะเริ่มทำงานฝ่ายการบังคับกฎหมายของกระทรวงเวทมนตร์จนก้าวไปเป็นเจ้าหน้าที่ระดับสูงได้สำเร็จ และเธอยังสามารถผลักดะนกฎหมายคุ้มครองสิทธิของเอลฟ์ประจำบ้านได้สำเร็จอีกด้วย
แฮปปี้ (เพลงฟาร์เรลล์ วิลเลียมส์)

| "Happy" |
| --- | --- |

เพลงโดยฟาร์เรลล์ วิลเลียมส์
จากอัลบั้มDespicable Me 2: Original Motion Picture Soundtrack and G I R L
วางจำหน่าย: 21 พฤศจิกายน ค.ศ. 2013
บันทึกเสียง: 2013 at Circle House Studios, Miami, Florida
แนวเพลง: นีโอโซล, ฟังก์
ความยาว: 3:53
ค่ายเพลง: Back Lot Music, i Am Other, Columbia
ผู้ประพันธ์เพลง: ฟาร์เรลล์ วิลเลียมส์
โปรดิวเซอร์: ฟาร์เรลล์ วิลเลียมส์

Alternative cover

Despicable Me 2 cover
 
 
แฮปปี้ (อังกฤษ: Happy) เป็นเพลงของนักร้อง และโปรดิวเซอร์ชาวอเมริกัน ฟาร์เรลล์ วิลเลียมส์ จาก Despicable Me 2 soundtrack album และเป็นซิงเกิลนำจาดอัลบั้มที่ 2 ของวิลเลียมส์ G I R L (2014) เพลงนี้แต่งและผลิตโดย วิลเลียมส์ ออกจำหน่ายในวันที่ 21 พฤศจิกายน ค.ศ. 2013 พร้อมกับมิวสิกวิดีโอรูปแบบยาว
การต้อนรับ

"Happy" ถูกเขียนและผลิตโดยวิลเลียมส์ พร้อมด้วยเสียงสนับสนุนโดย รี ดัมเมตต์,เทรวอน เฮนเดอร์สัน , แอชลีย์ เอล. ลี, ชามิก้า ไฮต์ทาวเวอร, จัสมิน เมอเรย์ และ เทอร์เรนซ์ โรลเล เพลงถูกตัดต่อในระบบดิจิตอล และเรียบเรียงโดย แอนดรูว์ โคลแมน และ ไมค์ ลาร์สัน ผู้ที่บันทึกเสียงไว้ด้วยความช่วยเหลือจาก แมทธิว เดสราเมอูซ ในที่ เซอร์เคิลเฮ้าส์สตูดิโอส์ ในไมแอมี ,รัฐฟลอริดา เพลงนี้ได้รับการรีมิกซ์ภายหลังโดย เลสลี่ บราธไวต์ ในที่ มิวสิคบ็อกสตูดิโอส์ ในแอตแลนตา ,รัฐจอร์เจีย
"Happy" มีความยาว 3 นาที และ 53 วินาที ในระยะเวลาร่วมกัน และในจังหวะของ 160 ครั้งต่อนาที เป็นเพลงแนวนีโอโซล และฟังก์ในคอร์ด F ไมเนอร์ วิลเลียมส์ร้องบันทึกเสียงบนตัวโน้ตเสียงสูง ระดับเสียงของเขาครอบคลุมจาก F4 ถึงC6 การร้องเพลงของเขาบนเพลงที่ได้รับเมื่อเทียบกับเคอร์ทิส เมย์ฟิลด์